Bandar Lampungas
Bandar Lampungas (indonez. Bandar Lampung) – miestas Indonezijoje, Lampungo provincijos sostinė. Miestas buvo vadintas Tanjungkarang-Telukbetungu iki 1983 m. Bandar Lampungas yra atvykimo punktas imigrantams ir keliautojams iš Javos į Sumatrą, ypač prieš pastatant Bakauhenio uostą. Miestą aptarnauja Radin Inten II aerodromas, kuris vykdo vietinius skrydžius į Džakartą. 2022 m. Bandar Lampunge buvo 1 209 937 gyventojai.